Kantonalna bolnica Zenica
Kantonalna bolnica Zenica je bolnica koja sekundarnom i dijelom tercijarnom zdravstvenom zaštitom pokriva područje Zeničko-dobojskog kantona. Osnovana i izgrađena je 1959. godine, na sadašnjoj lokaciji. Služi kao nastavna baza za učenike Srednje medicinske škole Zenica i studente Medicinskog fakulteta u Zenici. Odlukom Skupštine Zeničko-dobojskog kantona 2016. godine osnovan je Medicinski fakultet u Zenici, pa je ova bolnica u procesu preregistracije u kliničku ustanovu tercijarnog tipa.